open-index/open-wikipedia-markdown huggingface dataset:
პიერ კურტადი

**პიერ კურტადი** (; დ. 3 იანვარი,  1915 —  გ. 14 მაისი,  1963) — ფრანგი ნოველისტი და ჟურნალისტი.

## ბიოგრაფია
პიერ კურტადი დაიბადა 1915 წელს პირინეებში. ლიტერატურული მოღვაწეობა დაიწყო „წინააღმდეგობის“ პერიოდში და გამოსცა მოთხრობების კრებული „გარემოებანი“. ოკუპაციის წლებში რედაქტორობდა „წინააღმდეგობის“ საინფორმაციო ბიულეტენს; 1946 წლიდან გაზეთ „ლ'უმანიტეში“ მუშაობდა და საერთაშორისო მდგომარეობის შესახებ სტატიებს ბეჭდავდა.

1949 წელს გამოაქვეყნა ფილოსოფიური რომანი „ელსენერი“, რომელიც ნაწილობრივ ეგზისტენციალისტური მოდის წინააღმდეგ არის მიმართული. რომანი-რეეპორტაჟი  „ჯიმი“ ეხება ამერიკელთა მოქმედებას საფრანგეთის მიწა-წყალზე ომის შემდგომ პერიოდში, ხოლო „შავი მდინარე“ — ვიეტნამის ბრძოლებს. 1956 წელს გამოსცა მოთხრობების კრებული „უზენასი ცხოველები“. უკანასკნელ რომანში „წითელი მოედანი“ მოცემულია კომუნისტის რთული სახე და დოგმანტიზმის კრიტიკა. 1960 წლიდან პიერ კურტადი გაზეღ „ლ'უმანიტეს“ კორესპონდენტად მუშაობდა სსრკ-ში.

პიერ კურტადი გარდაიცვალა 1963 წელს.

## ლიტერატურა
* ფრანგული ნოველა, ტომი 2; "საბჭოთა საქართველო", თბილისი, 1976; გვ. 555-556

## სქოლიო
კატეგორია:დაბადებული 1915
კატეგორია:გარდაცვლილი 1963
კატეგორია:ფრანგი ჟურნალისტები
კატეგორია:ფრანგი რომანისტები
კატეგორია:საფრანგეთის კომუნისტური პარტიის წევრები
კატეგორია:ფრანგული წინააღმდეგობის წევრები
კატეგორია:მწერლები ანბანის მიხედვით
გოლო (მდინარე)

**გოლო** () — ყველაზე გრძელი (90 კმ.) მდინარე საფრანგეთის კუნძულ კორსიკაზე. მდინარე სათავეს იღებს კუნძულის მთაგორიან შუაგულში, მთა მონტი სენტოს სამხრეთით.

## რესურსები ინტერნეტში 
* geoportail .
* The Golo at the Sandre database.

კატეგორია:საფრანგეთის მდინარეები
ფრანსუაზ საგანი

**ფრანსუაზ საგანი** (; ნამდვილი სახელი: **ფრანსუაზ კუარეზი**; დ. 21 ივნისი, 1935 - გ. 24 სექტემბერი, 2004) — ფრანგი რომანისტი, ნოველისტი და დრამატურგი.

## ბიოგრაფია
ფრანსუაზ საგანი დაიბადა 1935 წლის 21 ივნისს, კაჟარკში, საფრანგეთში. ბავშვობაში კიკის ეძახდნენ. 18 წლის იყო საგანი, როცა პირველი რომანი გამოაქვეყნა: *"სალამი, სევდავ"*. რომანს დიდი წარმატება ხვდა წილად, 840,000 ეგზემპლარი გაიყიდა, ითარგმნა მრავალ ენაზე და "კრიტიკოსების" ლიტერატურული პრემია დაიმსახურა. რომანი კარგი სტილით არის დაწერილი, მაგრამ მის წარმატებაში მწერალის წლოვანებამ უფრო დიდი როლი ითამაშა, ვიდე მხატვრულმა ღირსებამ. 1968 წელს საგანმა რომანი – „მფარველი ანგელოზი” დაწერა. მალე საგანმა კიდევ რამდენიმე რომანი გამოსცა: *"ერთი თვის შემდეგ, ერთი წლის შემდეგ"*, *"გიყვართ ბრამსი?"*, *"საოცარი ღრუბლები"* და სხვა. ყველა რომანში მოცემულია ფრანგი ახალგაზრდობის ერთი წრის ცხოვრება - მოწყენილი, უპერსპექტივო და უიმედო.

1960 წელს საგანმა პიესების წერა დაიწყო, რომელთაგანაც გამოირჩევა *"სასახლე შვედეთში"*. *"გულწასული ცხენი"* და სხვა.

ქორწინებაში ორჯერ იმყოფებოდა. ჰყავდა ვაჟი - დენი. 22 წლისა „ასტონ მარტინით” ავარიაში მოყვა და რამდენიმე დღე კომაში იმყოფებოდა და ექიმებმა დიდი ძალისხმევის შემდეგ სიკვდილისგან იხსნენს.

ფრანსუაზ საგანი 2004 წლის 24 სექტემბერს ონფლერის საავადმყოფოში ფილტვების ემბოლიით გარდაიცვალა.

საგანის რომანები ქართულადაც ითარგმნა.

## ლიტერატურა
* ფრანგული ნოველა, ტომი 2; "საბჭოთა საქართველო", თბილისი, 1976; გვ. 556
* ფრანსუაზ საგანი, „მფარველი ანგელოზი”, გამომცემლობა პალიტრა L, 2012

## რესურსები ინტერნეტში
*  ფრანსუაზ საგანი. სალამი სევდავ. ტექსტური მასალა 
*  ფრანსუაზ საგანი. გიყვართ ბრამსი. ტექსტური მასალა
* ბრამსი?", "სალამი სევდავ" ქართულ ლიტერატურულ ბლოგში
*ფრანსუაზ საგანი: " თვრამეტი წლის ასაკში ცხოვრებას უნდა ფლანგავდე!" - ინტერვიუს თარგმანი, ინდიგო

## სქოლიო
კატეგორია:დაბადებული 1935
კატეგორია:გარდაცვლილი 2004
კატეგორია:ფრანგი დრამატურგები
კატეგორია:ფრანგი რომანისტები
კატეგორია:ბისექსუალი მწერლები
კატეგორია:მწერლები ანბანის მიხედვით
ზემო ლუარა

**ზემო ლუარა** — დეპარტამენტი საფრანგეთის ცენტრალურ ნაწილში, ოვერნში.  

## ისტორია 
იგი არის იმ 83 დეპარტამენტიდან ერთ-ერთი, რომლებიც შეიქმნა საფრანგეთის რევოლუციის დროს 1790 წლის 4 მარტს. 

## გეოგრაფია 
ზემო ლუარას ფართობია 4977 კმ². 1999 წლის მონაცემებით დეპარტამენტის მოსახლეობა 209,113 ადამიანს შეადგენს და მას 85-ე ადგილი უკავია, დეპარტამენტში მცხოვრებთა საშუალო სიმჭიდროვე კმ²-ზე შეადგენს 42 ადამიანს. 

აქ ყველაზე გავრცელებული ენაა ფრანგული.  ზემო ლუარას მმართველია ჟერარ როშე.

## რესურსები ინტერნეტში 
*  Prefecture website  
*  Regional council website 

კატეგორია:საფრანგეთის დეპარტამენტები
საფრანგეთის ლიგა 1

**საფრანგეთის ლიგა 1** ( ან Ligue 1) — პროფესიონალური საფეხბურთო ლიგა ფრანგული კლუბებისთვის. წარმოადგენს საფრანგეთის უმაღლეს საფეხბურთო ლიგას. ჩემპიონატი მიმდინარეობს აგვისტოდან მაისის ჩათვლით და მასში მონაწილეობას იღებს 20 გუნდი.

საფრანგეთში პირველი საფეხბურთო ჩემპიონატი 1932–33 წლებში ჩატარდა. მაშინ დივიზიონის სახელწოდება იყო *ნაციონალური ჩემპიონატი*. 1933-დან 2002 წლამდე ლიგას ერქვა *დივიზიონი 1*, 2002 წლიდან კი *ლიგა 1*.

ჩემპიონატის ისტორიაში ყველაზე ტიტულოვანი კლუბია „სენტ-ეტიენი“, რომელმაც 10-ჯერ მოიგო ტურნირი. მოქმედი ჩემპიონია „პარი სენ-ჟერმენი“.

## ლიგა 1-ს ჩემპიონები 
## სტატისტიკა კლუბების მიხედვით
## რესურსები ინტერნეტში 
*   
* 
* 

## სქოლიო 
კატეგორია:საფრანგეთის ლიგა 1
კატეგორია:საფრანგეთის საფეხბურთო ტურნირები
კატეგორია:საფრანგეთის ფეხბურთი
კატეგორია:ეროვნული საფეხბურთო ჩემპიონატები
სათაურა

**სათაურა** — ხევსური ქალის თავსაბურავის ერთ-ერთი ელემენტი. შედგება 2 ნაწილისაგან: წინას, რკალისებურად მოყვანილს. სათავე ჰქვია, მასზე დამაგრებული ქსოვილის გაორმაგებულ ნაჭერს, რითაც სათაურა მაგრდება თავზე — საუკენო. სათაურას ამზადებდნენ შალისა და ბამბის ქსოვილებისაგან. ზომაზე აღებულ ნაჭერს მრგვალ ფორმას მისცემდნენ, ამოკერავდნენ და შიგნით მატყლით ან ნაბდით გამოტენიდნენ. ფორმის მიხედვით არჩევდნენ კავიანს, ყურიანს, საყენიანს და მაღალს.

სათაურას სათავეს საგანგებოდ ამკობდნენ: ქარგავდნენ ფერადი ძაფებით, რთავდნენ ფერადი ნაჭრებითა და სირმით, ღილ-მძივებითა და ვერცხლის სამკაულებით. სათაურა ფორმითა და შემკულობით ჩიხტსა და მასზე დამაგრებულ თავსაკრავსა ჰგავს. ქარგვის დროს იყენებდნენ ხევსურული ქარგულობისათვის ნიშნეულ გეომეტრიული ჭრელის მრავალ სახეს.
## ლიტერატურა
**ბეზარაშვილი ც.*, ქალის სამოსელი აღმოსავლეთ საქართველოს მთიანეთში, თბ., 1974;
**ბოჭორიშვილი ლ., * ხევსურული ტალავარი, «მასალები საქართველოს ეთნოგრაფიისათვის», 1956, ტ.  8;
**მაკალათია ს.*, ხევსურეთი, თბ., 1935;
**ბეზარაშვილი ც.*, ქსე, ტ. 8, გვ. 656, თბ., 1984

კატეგორია:თავსაბურავები
ბურბონთა რესტავრაცია

**ბურბონთა რესტავრაცია** — XVIII საუკუნის დამლევს საფრანგეთის დიდი რევოლუციის შედეგად დამხობილ ბურბონთა ხელმეორე მმართველობის პერიოდი. პირველი რესტავრაცია იყო 1814-15 წლებში, მეორე – 1815-1830 წლებში. მათ ყოფს ნაპოლეონ I-ის ე.წ. „ასი დღე“. რესტავრაციის რეჟიმი საბოლოოდ დაამხო ივლისის რევოლუციამ (1830).

## ლიტერატურა 
კატეგორია:საფრანგეთის ისტორია
უილიამ ტომსონი

**უილიამ ტომსონი** ( დ. 26 ივნისი, 1824, ბელფასტი – გ. 17 დეკემბერი, 1907, ლარზგი, დაკრძალულია ლონდონში) — ინგლისელი ფიზიკოსი, თერმოდინამიკისა და აირთა კინეტიკური თეორიის ერთ-ერთი ფუძემდებელი.

1834–45 წლებში სწავლობდა გლაზგოსა და კემბრიჯის უნივერსიტეტებში. 1845–46 წლებში მუშაობდა პარიზში ფრანგ ფიზიკოს ა. რენიოსთან ერთად. 1846–99 წლებში იყო გლაზგოს უნივერსიტეტის პროფესორი. 1892 წელს სამეცნიერო დამსახურებისათვის მიიღო ლორდ კელვინის ტიტული. 1845 წელს დაამუშავა გამოსახულების მიღების ელექტრული მეთოდი, 1848 წელს შემოიღო თერმოდინამიკის მეორე საწყისის ერთ-ერთი ფორმულირება (1851) და შემოიღო ენერგიის გაბნევის ცნება. გამოთქვა სამყაროს „სითბური სიკვდილის“ ჰიპოთეზა. 1851 წელს აღმოაჩინა ფერომაგნეტიკების ელექტრული წინაღობის ცვლილება მათი დამაგნიტებისას. 1853–54 წლებში ჯეიმზ ჯოულთან ერთად აღმოაჩინა აირის გაცივების ეფექტი მისი ადიაბატური გაფართოებისას (ჯოულ–ტომსონის ეფექტი). განავითარა თერმოელექტრული მოვლენების თერმოდინამიკული თეორია და 1856 წელს იწინასწარმეტყველა ელექტრული დენით სითბოს გადატანის მოვლენა, დაადგინა ელექტრული კონტურის რხევის პერიოდის დამოკიდებულება მისივე ტევადობასა და ინდუქციურობაზე.

## ლიტერატურა 
## სქოლიო
კატეგორია:ინგლისელი ფიზიკოსები
გენერალური საბჭოს პრეზიდენტი

**გენერალური საბჭოს პრეზიდენტი** — არჩევითი თანამდებობა საფრანგეთში. 1982 წლამდე იყო პრეფექტის საკონსულტაციო ორგანო.  ამჟამად ხელმძღვანელობს დეპარტამენტებს. 

## ქალი პრეზიდენტები
* 1970-1982: ეველინ ბაილი, ტარნი და გარონა
* 1982-1985: ლუშე მიშო-შერი, გვადელუპა
* 1992-1998: ჟანინ ბარდუ, ლოზერი
* 1990-დან: ანი დ'ორნანო, კალვადოსი
* 2004-დან:  მარი-ფრანსუა პეროლ-დიუმონი, ზემო ვიენა
* 2004-დან:  ნასიმა მანგროლია დინდარი, რეიუნიონი

## გენერალური საბჭოს პრეზიდენტების სია
## რესურსები ინტერნეტში
* General Description of French Local Government. 
* CIA World Factbook 
* Guide to Women Leaders
* French Departments

კატეგორია:საფრანგეთის მთავრობა
პარიზის უმაღლესი ნორმალური სკოლა

thumb|200 px|სკოლის ლოგო

**უმაღლესი ნორმალური სკოლა** (, აგრეთვე: „ENS Ulm“, „ENS de Paris“, „Normale Sup“ ან უბრალოდ „Ulm“) —
ფრანგული სახელმწიფო უმაღლესი განათლების დაწესებულება, რომელიც საფრანგეთის სახალხო განათლების სამინისტროს ექვემდებარება. მიმდინარე დირექტორია მინიკ კანტო-სპერბერი (Monique Canto-Sperber). მთავარი კამპუსი მდებარეობს ულმის ქუჩაზე (rue d' Ulm), პარიზის მეხუთე ოლქში (აქედან მომდინარეობს სახელი „ულმის მაღალი ნორმალური სკოლა“).

კატეგორია:პარიზი
კატეგორია:განათლება საფრანგეთში
კატეგორია:საფრანგეთის უმაღლესი სასწავლებლები
სონა და ლუარა

**სონა და ლუარა** — დეპარტამენტი საფრანგეთის ცენტრალურ ნაწილში, ბურგუნდიაში.  

## ისტორია 
იგი არის იმ 83 დეპარტამენტიდან ერთ-ერთი, რომლებიც შეიქმნა საფრანგეთის რევოლუციის დროს 1790 წლის 4 მარტს. სონა და ლუარას ფართობია 8575 კმ². 

## გეოგრაფია 
1999 წლის მონაცემებით დეპარტამენტის მოსახლეობა 544,893 ადამიანს შეადგენს და მას 42-ე ადგილი უკავია, დეპარტამენტში მცხოვრებთა საშუალო სიმჭიდროვე კმ²-ზე შეადგენს 64 ადამიანს. 

აქ ყველაზე გავრცელებული ენაა ფრანგული.  სონა და ლუარას მმართველია არნო მონტებური.

## რესურსები ინტერნეტში 
*  General Council website
*  Prefecture website 

კატეგორია:საფრანგეთის დეპარტამენტები
სენტ-ეტიენი (საფეხბურთო კლუბი)

**საფეხბურთო კლუბი სენტ-ეტიენ ლუარი** () არის საფრანგეთის საფეხბურთო კლუბი ქალაქ სენტ-ეტიენიდან. დაარსდა 1919 წელს. ამ დროისთვის კლუბს ყველაზე მეტჯერ, 10-ჯერ აქვს მოგებული საფრანგეთის უმაღლესი დივიზიონი. 6-ჯერ აქვს მოგებული საფრანგეთის თასი. 2009 წელს შეიქმნა სენტ-ეტიენის ქალთა საფეხბურთო კლუბიც.

## ისტორია
„სენტ-ეტიენის“ ისტორია იწყება 1919 წლიდან, როდესაც სუპერმარკეტების ქსელის Groupe Casino-ს თანამშრომლებმა შექმნეს საფეხბურთო გუნდი სახელწოდებით Amicale des Employés de la Société des Magasins Casino (ASC).

## მიღწევები
; ლიგა 1
* **ჩემპიონი (10):** 1956–57, 1963–64, 1966–67, 1967–68, 1968–69, 1969–70, 1973–74, 1974–75, 1975–76, 1980–81
* ვიცე-ჩემპიონი: 1945–46, 1971–72, 1981–82
; ლიგა 2
* **გამარჯვებული (3):** 1962–63, 1998–99, 2003–04
; საფრანგეთის თასი
* **თასის მფლობელი (6):** 1961–62, 1967–68, 1969–70, 1973–74, 1974–75, 1976–77
; საფრანგეთის ლიგის თასი
* **თასის მფლობელი:** 2012–13
; საფრანგეთის სუპერთასი
* **სუპერთასის მფლობელი (5):** 1957, 1962, 1967, 1968, 1969

## რესურსები ინტერნეტში 
* ოფიციალური საიტი 

## სქოლიო 
კატეგორია:საფრანგეთის საფეხბურთო კლუბები
ბორდო (საფეხბურთო კლუბი)

**საფეხბურთო კლუბი ჟირონდენ დე ბორდო** () — საფრანგეთის საფეხბურთო კლუბი ქალაქ ბორდოდან, დაარსდა 1881 წელს. ბორდოს ექვსჯერ აქვს მოგებული საფრანგეთის უმაღლესი დივიზიონი (1950, 1984, 1985, 1987, 1999, 2009) და სამჯერ საფრანგეთის თასი (1941, 1986, 1987).

## ისტორია
1881 წლის 1 ოქტომბერს ბორდოში დაარსდა სპორტული კლუბი: *ჟირონდის ტანვარჯიშისა და ტყვიის სროლის სპორტული საზოგადოება*. კლუბის პირველი პრეზიდენტი იყო ანდრე შავუა. სპორტული საზოგადოება მდებარეობდა სანშ დე პომიერის ქუჩაზა კაპუცინების ბაზრის მახლობლად.

1910 წელს სპორტულ საზოგადოებაში რაიმონდ ბრარდმა დააარსა ფეხბურთის კლუბი,თუმცა აღნიშნულმა კლუბმა ერთ წელსაც არ იარსება . 1919 წელს კი ფეხბურთი ჟირონდის სპორტულ საზოგადოებაში კვლავ აღორძინდა.

პირველი ოფიციალური მატჩი ახლად შექმნილმა კლუბმა 1920 წელს გამართა და ბურდიგალიენთან კატასტროფული სხვაობით 12-0 წააგო. ამ დროისთვის კლუბში სულ 70 ფეხბურთელი ვარჯიშობდა.

სანამ ჟირონდელები პროფესიონალური გუნდის სტატუსს მიიღებდნენ ქალაქ ბორდოში უკვე არსებობდა ორი კლუბი :ბასტიდიენის სპორტინგი(Sporting Club de la Bastidienne) და ბორდოს დეპორტივო ესპანიოლი (Club Deportivo Espagnol de Bordeaux).

1936 წლის 2 ივლისს ბორდო გაერთიანდა *Girondins Guyenne Sport*-თან და მიიღო სახელწოდება Girondins de Bordeaux Football Club.

1937/1938 წლებში ბორდო ჩაება საფრანგეთის ჩემპიონატის რანგით მეორე ლიგაში.

## მიღწევები 
* ლიგა 1: 1949–50, 1983–84, 1984–85, 1986–87, 1998–99, 2008–09

## რესურსები ინტერნეტში 
*  
* 

## სქოლიო 
კატეგორია:საფრანგეთის საფეხბურთო კლუბები
ემანუელ რობლესი

**ემანუელ რობლესი** (; დ 4 მაისი, 1914 — გ. 22 თებერვალი, 1995) — ფრანგი დრამატურგი, ესეისტი, ნოველისტი.

## ბიოგრაფია
ემანუელ რობლესი დაიბადა 1914 წელს, ორანში, ალჟირი. მისი დრამატურგიიდან აღსანიშნავია  „მონცერა“,  „ჭეშმარიტება მკვდარია“, „თავისუფალი ზღვა“ და სხვა. რომანებში, დრამების მსგავსად, რობლესს აინტერესებს მძაფრი, გმირული და კონტრასტული სიტუაციები. რომანმა  „ქალაქის აღმართებზე“ 1947 წელს ფემინას ლიტერატურული პრემია მიიღო. შემდეგი პერიოდის რომანებიდან აღსანიშნავია: „ფედერიკა“, „ამას განთიადი ჰქვია“,  „მდინარის ადიდება“. რობლესს აქვს ნოველების რამდენიმე კრებული:  „სიკვდილის პირისპირ“,  „კაცი აპრილში“ და სხვა. იგი ავტორია საინტერესო გამოკვლევებისა ფედერიკო გარსია ლორკას შესახებ. შესრულებული აქვს ესპანელ მწერალთა ნაწარმოებების რამდენიმე თარგმანი.

ემანუელ რობლესი გარდაიცვალა 1995 წლის 22 თებერვალს, ქალაქ ბულონ-ბიანკურში, საფრანგეთი.

## ლიტერატურა
* ფრანგული ნოველა, ტომი 2; "საბჭოთა საქართველო", თბილისი, 1976; გვ. 557

## სქოლიო
კატეგორია:დაბადებული 1914
კატეგორია:გარდაცვლილი 1995
კატეგორია:ფრანგი ესეისტები
კატეგორია:ფრანგი დრამატურგები
კატეგორია:ფრანგი რომანისტები
კატეგორია:მწერლები ანბანის მიხედვით
რომენ გარი

**რომენ გარი** (; დ. 21 მაისი [ძვ. სტ. 8 მაისი], 1914 — გ. 2 დეკემბერი, 1980) — ფრანგი ნოველისტი, კინორეჟისორი, დიპლომატი და ავიატორი მეორე მსოფლიო ომში. ის ერთადერთი მწერალია, რომელმაც ორჯერ მიიღო გონკურის პრემია: 1956 წელს - თავისი სახელით, მეორედ - 1975 წელს ფსევდონიმით - ემილ აჟარი.

## ბიოგრაფია
რომენ გარი დაიბადა 1914 წლის 21 მაისს ლიტვაში, ქალაქ ვილნიუსში. პირველი რომანი „ევროპული აღზრდა“ გამოაქვეყნა 1945 წელს და „კრიტიკოსების“ ლიტერატურული პრემია დაიმსახურა. რომანი მოგვითხრობს პოლონელების ბრძოლაზე გერმანელების წინააღმდეგ უიმედობისა და ეჭვის ატმოსფეროში. რომანებში გარი გამოთქვამს შიშს, რომ თანამედროვე ცივილიზაციას საფრთხე ემუქრება. საინტერესოა მისი რომანები: „დღის ფერები“ და „ცის ფესვები“, რომელმაც გონკურის პრემია დაიმსახურა; თუმცა ამ წიგნს ზოგი ნაკლიც ახლავს, ფრანგი კრიტიკოსების ერთი ნაწილი ამ რომანს მელვილის ცნობილ რომანს „მობი დიკს“ ადარებს. ბოლო რომანები „განთიადის დაპირება“ და „ლედი ლ.“ გამოირჩევა ლირიზმითა და თბილი იუმორით.

რომენ გარი გარდაიცვალა 1980 წლის 2 დეკემბერს, პარიზში, საფრანგეთი

## ლიტერატურა
* ფრანგული ნოველა, ტომი 2; „საბჭოთა საქართველო“, თბილისი, 1976; გვ. 556

## სქოლიო
კატეგორია:დაბადებული 1914
კატეგორია:გარდაცვლილი 1980
კატეგორია:ფრანგი ებრაელები
კატეგორია:ფრანგი რომანისტები
კატეგორია:ფრანგი დიპლომატები
კატეგორია:XX საუკუნის ფრანგი დიპლომატები
კატეგორია:XX საუკუნის ფრანგი რომანისტები
კატეგორია:ფრანგი მამაკაცი რომანისტები
კატეგორია:ებრაელი რომანისტები
კატეგორია:პოსტმოდერნისტი მწერლები
კატეგორია:XX საუკუნის მამაკაცი მწერლები
კატეგორია:XX საუკუნის ფრანგი მამაკაცი მწერლები
კატეგორია:მწერლები ანბანის მიხედვით
კატეგორია:ვილნიუსში დაბადებულები
იონის დეპარტამენტი

**იონა** — დეპარტამენტი საფრანგეთის ცენტრალურ ნაწილში, ოვერნში.  

## ისტორია 
იგი არის იმ 83 დეპარტამენტიდან ერთ-ერთი, რომლებიც შეიქმნა საფრანგეთის რევოლუციის დროს 1790 წლის 4 მარტს. 

## გეოგრაფია 
იონას ფართობია 7427 კმ². 1999 წლის მონაცემებით დეპარტამენტის მოსახლეობა 333,221 ადამიანს შეადგენს და მას 67-ე ადგილი უკავია, დეპარტამენტში მცხოვრებთა საშუალო სიმჭიდროვე კმ²-ზე შეადგენს 45 ადამიანს. 

აქ ყველაზე გავრცელებული ენაა ფრანგული. იონას მმართველია ჟან-მარი როლანი.

## რესურსები ინტერნეტში 
*  Prefecture website
*  General Council website

კატეგორია:საფრანგეთის დეპარტამენტები
ბულონი (საფეხბურთო კლუბი)

**საფეხბურთო კლუბი ბულონი** () — საფრანგეთის საფეხბურთო კლუბი ქალაქ ბულონ-სიურ-მერიდან, დაარსდა 1898 წელს. 2008-2009 წლების სეზონში, კლუბმა პირველად, თავისი ისტორიის მანძილზე მოახერხა საფრანგეთის უმაღლეს დივიზიონში, Ligue 1-ში გადასვლა.

## რესურსები ინტერნეტში 
* ოფიციალური საიტი
* US Boulogne Côte d'Opale

კატეგორია:საფრანგეთის საფეხბურთო კლუბები
კოლეტი

**კოლეტი**, ნამდვილი სახელი: **გაბრიელ სიდონი** (; დ. 28 იანვარი, 1873 — გ. 3 აგვისტო, 1954) — ფრანგი ნოველისტი.

## ბიოგრაფია
კოლეტი (გაბრიელ სიდონი) დაიბადა 1873 წლის 28 იანვარს იონაში, საფრანგეთი. მისი პირველი წიგნები ავტობიოგრაფიულ ხასიათს ატარებს: „კლოდინი სკოლაში“, „კლოდინი პარიზში“, „კლოდინი თხვოდება“, „ლოდინი მიდის“. ამ რომანებში კოლეტი თავისი ცხოვრების სხვადასხვა ეტაპს აღწერს. მწერალ ქალს განსაკუთრებით ემარჯვებოდა ფსიქოლიგიური ანალიზი და სათქმელს უჩვეულო სიფაქიზით გადმოსცემს. პირველ რომანებს თავისი ქმრის, ვილის გვარით აქვეყნებდა. ქმართან გაცილების შემდეგ იგი მსახიობობას იწყებს, გამოდის მიუზიკგოლებში. 1913 წლიდან კი მთლიანად ლიტერატურულ მოღვაწეობას მისდევს და ყველა წიგნს კოლეტის ფსევდონომით ბეჭდავს. მისი რომანების ძირითადი თემებია — სიყვარული, ქალის მდგომარეობა, მისი ემანსიპაცია, განთავისუფლება ბურჟუაზიული ცრურწმენებისაგან: „შერი“, „შერის დასასრული“, „მოხეტიალე ქალი“, „მიუზიკჰოლში“ ად სხვა. ბუნების, სოფლისა და ცხოველთა სამყაროს მოტრფიალე კოლეტი დიდი ოსტატობითა და სიყვარულით გვიხატავს ბუნების სილამაზეს, ცხოველთა ცხოვრებას: „მხეცების დიალოგი“, „სიდო“, „კატა“, „მშვიდობა ცხოველებს შორის“. ლირიკული დღიური „მწუხრის ვარსკვლავი“ მიეძღვნა საფრანგეთის „წინააღმდეგობის“ მოძრაობას. კოლეტი დიდი პოპულარობით სარგებლობდა. არჩეულ იქნა ბელგიის სამეფო აკადემიისა და გონკურების აკადემიის წევრად. ლიტერატურული დამსახურებისთვის მიენიჭა საპატიო ლეგიონის ორდენი.

კოლეტი გარდაიცვალა 1954 წლის 3 აგვისტოს პარიზში, საფრანგეთი.

## ლიტერატურა
* ფრანგული ნოველა, ტომი 2; „საბჭოთა საქართველო“, თბილისი, 1976; გვ. 552-553

## სქოლიო
კატეგორია:დაბადებული 1873
კატეგორია:გარდაცვლილი 1954
კატეგორია:ფრანგი რომანისტები
კატეგორია:ბისექსუალი მწერლები
კატეგორია:მწერლები ანბანის მიხედვით
კატეგორია:XIX საუკუნის ფრანგი ქალი მწერლები
კავშირი სახალხო მოძრაობისათვის

**კავშირი სახალხო მოძრაობისათვის** (, UMP) — ლიბერალურ-კონსერვატიული პარტია საფრანგეთში. დაარსდა 2002 წელს საპრეზიდენტო არჩევნების წინ იმისათვის, რომ მხარი დაეჭირა ჟაკ შირაკის კანდიდატურისთვის. არის მემარჯვენე პარტია.

პოლიტიკური ორიენტაცია: აქტიური საგარეო პოლიტიკა, კონსერვატიზმი, რეგიონების განვითარების სტიმულირება, ინტეგრაცია ევროკავშირში

კატეგორია:საფრანგეთის პოლიტიკური პარტიები
კატეგორია:2002 წელს დაარსებული პოლიტიკური პარტიები
კატეგორია:პოლიტიკური პარტიები ანბანის მიხედვით
ოსერი (საფეხბურთო კლუბი)

**საფეხბურთო კლუბი ოსერი** () — ფრანგული საფეხბურთო კლუბი ქალაქ ოსერიდან, ბურგუნდია, დაარსდა 1905 წელს. 1980 წლიდან კლუბი გამოდის საფრანგეთის უმაღლეს დივიზიონში, საფრანგეთის ლიგა 1-ში. კლუბს ერთხელ აქვს მოგებული უმაღლესი დივიზიონი — 1995–96 წლების სეზონში.

## მიღწევები 
* საფრანგეთის ლიგა 1: 1995–96
* საფრანგეთის ლიგა 2: 1979–80, 2023–24
* საფრანგეთის თასის მფლობელი: 1993–94, 1995–96, 2002–03, 2004–05
* საფრანგეთის თასის ფინალისტი: 1978–79, 2014–15

## რესურსები ინტერნეტში
* ოფიციალური საიტი

## სქოლიო
კატეგორია:საფრანგეთის საფეხბურთო კლუბები
კატეგორია:ოსერი (საფეხბურთო კლუბი)
შერის დეპარტამენტი

**შერი** — დეპარტამენტი საფრანგეთის ცენტრალურ ნაწილში, ცენტრიში. 

## ისტორია
იგი არის იმ 83 დეპარტამენტიდან ერთ-ერთი, რომლებიც შეიქმნა საფრანგეთის რევოლუციის დროს 1790 წლის 4 მარტს. 

## გეოგრაფია
შერის ფართობია 7235 კმ². 2003 წლის მონაცემებით დეპარტამენტის მოსახლეობა 314,428 ადამიანს შეადგენს და მას 70-ე ადგილი უკავია, დეპარტამენტში მცხოვრებთა საშუალო სიმჭიდროვე კმ²-ზე შეადგენს 43 ადამიანს. 

აქ ყველაზე გავრცელებული ენაა ფრანგული. შერის მმართველია ალან რაფეშტაინი.

## რესურსები ინტერნეტში 
*  General Council of Cher
*  Prefecture of Cher 

კატეგორია:საფრანგეთის დეპარტამენტები
გრენობლი (საფეხბურთო კლუბი)

**საფეხბურთო კლუბი ბულონი** () — საფრანგეთის საფეხბურთო კლუბი ქალაქ გრენობლიდან, დაარსდა 1892 წელს. 2008 წელს კლუბმა Ligue 2-ში მეორე ადგილი დაიკავა და საფრანგეთის უმაღლეს დივიზიონში Ligue 1-ში გადავიდა.

## რესურსები ინტერნეტში
*ოფიციალური საიტი .

კატეგორია:საფრანგეთის საფეხბურთო კლუბები
ლეონ ფუკო

**ჟან ბერნარ ლეონ ფუკო** (; 18 სექტემბერი 1819, პარიზი — 11 თებერვალი 1868, *იქვე*) — ფრანგი ფიზიკოსი და ასტრონომი, პარიზის მეცნიერებათა აკადემიის წევრი (1865).

ცნობილი გახდა, როგორც  ფუკოს ქანქარის ავტორი. 

## ლიტერატურა
* Amir D. Aczel, *Pendulum: Léon Foucault and the Triumph of Science*, Washington Square Press, 2003, ISBN 0-7434-6478-8
* Umberto Eco, ''Foucault's Pendulum* (trans. William Weaver). Secker & Warburg, 1989.
* William Tobin, *Perfecting the Modern Reflector*. Sky & Telescope, October 1987.
* William Tobin, *Léon Foucault*. Scientific American, July 1998.
* William Tobin, *The Life and Science of Léon Foucault: The Man who Proved the Earth Rotates''. Cambridge University Press, 2003.  ISBN 0-521-80855-3

## სქოლიო
კატეგორია:ფრანგი ფიზიკოსები
ფუკოს ქანქარა

thumb|ფუკოს ცდა სამხრეთ ნახევარსფეროში. გამოსახული ტრაექტორია შეესაბამება წონასწორობის მდგომარეობიდან გამოყვანილ ქანქარას.
**ფუკოს ქანქარა**, *ფუკოს საქანი* — ქანქარა, რომლის მიზანია დედამიწის 24 საათიანი ბრუნვის დემონსტრაცია.  საზოგადოებისთვის ღია დემონსტრაცია ლეონ ფუკომ განახორციელა 1851 წელს პარიზის პანთეონში. გუმბათის ქვეშ ფუკომ დაკიდა 28 კილოგრამის მასის მქონე მეტალის მობასრული ბურთულა, რომელიც იყო დამაგრებული 67 მეტრის სიგრძის მქონე მავთულზე.  დამაგრების ამ ხერხის მეშვეობით ქანქარას შეეძლო მოძრაობა ნებისმიერი მიმართულებით 6 მეტრის რადიუსით, ხოლო პანთეონის იატაკზე დაყრილმა მიწამ მოახდინა ბურთულის წვეროს მოძრაობების ფიქსაცია.

კატეგორია:გამოგონებები
ენდრი

**ენდრი** — დეპარტამენტი საფრანგეთის ცენტრალურ ნაწილში, ცენტრიში. 

## ისტორია 
იგი არის იმ 83 დეპარტამენტიდან ერთ-ერთი, რომლებიც შეიქმნა საფრანგეთის რევოლუციის დროს 1790 წლის 4 მარტს. 

## გეოგრაფია 
ენდრის ფართობია 6791 კმ². 1999 წლის მონაცემებით დეპარტამენტის მოსახლეობა 231,139 ადამიანს შეადგენს და მას 81-ე ადგილი უკავია, დეპარტამენტში მცხოვრებთა საშუალო სიმჭიდროვე კმ²-ზე შეადგენს 34 ადამიანს. 

აქ ყველაზე გავრცელებული ენაა ფრანგული. ენდრის მმართველია ლუის პინტონი.

## რესურსები ინტერნეტში 
*  Prefecture website
*  General Council website

კატეგორია:საფრანგეთის დეპარტამენტები
აკვიატება

250px|მინიატიურა|ხელების ხშირად ბანა — აკვიატების ერთ-ერთი სიმპტომი
**აკვიატება**, ანუ **ობსესია** () ან **აკვიატებული იდეა** — ფსიქოპათოლოგიის ერთ-ერთი ხშირი სიმპტომი. მაგალითად, იგი ახასიათებს ობსესიურ კომპულსიურ აშლილობას (ოკა). ამ დროს ადამიანი შეპყრობილია ამა თუ იმ იდეით, რომლის უგულებელყოფასაც იგი ვერ ახერხებს მიუხედავად იმისა რომ ეს იდეა ან აზრი შეიძლება უადგილო იყოს და ხშირი. 

არსებობს სხვადასხვა კატეგორიის აკვიატებები: სისუფთავის, სიმეტრიის, და ასე შემდეგ.

აკვიატების მიერ ჩამოყალიბებული შფოთის და ნერვიულობის გასანეიტრალებლად ადამიანი იყენებს მოქმედებებს, რომლებიც ასევე აკვიატებული ხდება და მათ კომპულსია ეწოდებათ (ლათ. Compulsio). ეს მოქმედებები შეიძლება პირდაპირ კავშირში არ იყვნენ აკვიატებულ იდეასთან და ამიტომ ზედაპირზე დამკვირვებელს შეიძლება გაუჭირდეს ამ კავშირის დამყარება. მაგრამ, უფრო ღრმა დაკვირვების შედეგად ასეთი კავშირი ყოველთვის არსებობს. 

მკურნალობა ამ სახის დაავადებების ხდება მედიკამენტური და ფსიქოტერაპევტული მკურნალობის კომბინაციით. ხშირად გამოიყენება ეგრეთ წოდებული ანტიდეპრესანტული საშუალებები, მაგრამ უფრო მაღალ დოზებში ვიდრე ეს დეპრესის მკურნალობისას ხდება. მკურნალობის შედეგებს 8-კვირა და მეტი შეიძლება დასჭირდეს და უნდა ჩატარდეს ექსპერტი ფსიქიატრის მიერ.

## რესურსები ინტერნეტში
* 
* National Institute Of Mental Health
* International OCD Foundation

კატეგორია:ნევროზები
კატეგორია:ნერვული სისტემის დაავადებები
ახალი ცენტრი

**ახალი ცენტრი** (), ან *ევროპის სოციალ-ლიბერალური პარტია* ()  -  ფრანგული პოლიტიკური გაერთიანება. შეიქმნა ფრანგული დემოკრატიული კავშირის წევრების მიერ 2007 წლის 29 მაისს. პარტია მხარს უჭერს პრეზიდენტ ნიკოლა სარკოზის და გეგმავს საპრეზიდენტო უმრავლესობაში გაერთიანებას.  პარტიის ლიდერია ერვე მორენი - თავდაცვის მინისტრი და ფრანგული დემოკრატიული კავშირის ყოფილი ფრაქციის ლიდერი ეროვნულ კრებაში. 

დღესდღეობით პარტია წარმოდგენილია:
* ეროვნული კრება - 22 ადგილი (577-დან)
* სენატი -  11 ადგილი (343-დან)
* ევროპარლამენტი - 3 ადგილი (72-დან)

## რესურსები ინტერნეტში 
* პარტიის ოფიციალური საიტი

კატეგორია:საფრანგეთის პოლიტიკური პარტიები
კატეგორია:2007 წელს დაარსებული პოლიტიკური პარტიები
კატეგორია:პოლიტიკური პარტიები ანბანის მიხედვით
ჰენრი უილსონი

**ჰენრი უილსონი** ( დ. 16 თებერვალი, 1812 — გ. 22 ნოემბერი, 1875) — ამერიკელი პოლიტიკოსი, აშშ-ის მე-18 ვიცე-პრეზიდენტი 1873 წლიდან 1875 წელს გარდაცვალებამდე.

## რესურსები ინტერნეტში
კატეგორია:აშშ-ის ვიცე-პრეზიდენტები
კატეგორია:აშშ-ის სენატორები
კატეგორია:დაბადებული 16 თებერვალი
კატეგორია:დაბადებული 1812
კატეგორია:გარდაცვლილი 22 ნოემბერი
კატეგორია:გარდაცვლილი 1875
ლე-მანი (საფეხბურთო კლუბი)

**საფეხბურთო კლუბი ლე-მანი** (), არის საფრანგეთის საფეხბურთო კლუბი ქალაქ ლე-მანიდან, დაარსდა 1903 წელს. კლუბს ყველაზე დიდი მიღწევა ლიგა 2-ის ორჯერ მოგებაა. თავის დროზე კლუბში გამოდიოდა დიდიე დროგბა.

## რესურსები ინტერნეტში 
*  ოფიციალური საიტი

კატეგორია:საფრანგეთის საფეხბურთო კლუბები
ქვენობანი (ჩოხატაურის მუნიციპალიტეტი)

**ქვენობანი** — სოფელი საქართველოში, გურიის მხარის ჩოხატაურის მუნიციპალიტეტში, თემის ცენტრი (სოფლები: ქვენობანი, ბასილეთი, ბუკნარი). მდებარეობს მდინარე გუბაზეულის მარცხნივ, ზღვის დონიდან 120 მ., ჩოხატაურიდან 10 კმ., ოზურგეთიდან 25 კმ. სოფელში არის საჯარო სკოლა და საბავშვო ბაღი. 

## ისტორია
ქვენოუბანი შედიოდა ბასილეთის სასოფლო საზოგადოებაში. 1897 წელს მოქმედებდა სამრევლო სკოლა. საბჭოთა პერიოდში გავრცელებული იყო მეჩაიეობა.

## დემოგრაფია
2014 წლის აღწერის მონაცემებით სოფელში ცხოვრობს 669 ადამიანი.

## ცნობილი ადამიანები
სოფელში დაიბადა ენათმეცნიერი სერგი ჟღენტი, ასევე ფილოსოფოსი მოსე გოგიბერიძე. ქვენობანშივე არის მისი სახლ-მუზეუმი.

## ლიტერატურა
## სქოლიო
კატეგორია:ჩოხატაურის მუნიციპალიტეტის სოფლები
ხუმუშქური (გალის მუნიციპალიტეტი)

**ხუმუშქური** — სოფელი საქართველოში, აფხაზეთის ავტონომიური რესპუბლიკის გალის მუნიციპალიტეტში (რეფო-შეშელეთის თემი). მდებარეობს სამურზაყანოს დაბლობზე, ზღვის დონიდან — 40 მ-ზე. დაშორებულია გალიდან 9 კმ-ით. 

## ლიტერატურა
## სქოლიო
კატეგორია:გალის მუნიციპალიტეტის სოფლები
Stardust (ჯგუფი)

**Stardust** — ერთჯერადი პროექტი, ჩამოყალიბებული რამდენიმე პროდიუსერის, ტომას ბანგალტეს, ალან ბრაქსეს და ვოკალისტ ბენჯამინ დაიმონდის მიერ. 1998 წელს პროექტმა გამოსცა თავისი ცნობილი სინგლი "Music Sounds Better with You". იგი ჩაიწერა ჯგუფის Daft Punk სტუდიაში. სიმღერამ დიდი პოპულარობა იქონია ბრიტანულ ჩარტში, სადაც ის #2 ადგილზე მოხვდა. აშშ-ს 'ბილბორდის' ჩარტში მან #1 ადგილზე ორი კვირა გაატარა.

ამ პროექტის შემდეგ სამივე მუსიკოსს ერთმანეთთან არ უთანამშრომლია.

## რესურსები ინტერნეტში
*

კატეგორია:ფრანგული ელექტრონული ჯგუფები
სპეისი (ფრანგული ჯგუფი)

**სპეისი** () — ფრანგული ელექტრონული მუსიკალური ჯგუფი მარსელიდან, რომელიც აქტიურობდა 1977-1980-იან წლებში და დაბრუნდა მუსიკალურ სცენაზე პოპულარული სიმღერების ახალი შესრულებით 1992 წლიდან. სპეისი ითვლება მოკლე პერიოდში პოპულარული სპეის-დისკოს მუსიკალური სცენის ყველაზე ღირსშესანიშნავ შემსრულებლად და ევროდენსის ქვეჟანრის ერთ-ერთ პირველ შემსრულებლად.

ჯგუფის მთავარი იდეოლოგი და მუსიკის ავტორია დიდიე მარუანი.

## დისკოგრაფია
### ალბომები
* 1977 - *Magic Fly*
* 1977 - *Deliverance*
* 1978 - *Just Blue*
* 1980 - *Deeper Zone*
* 1982 - *Paris-France-Transit*
* 1983 - *Space Magic Concerts*
* 1987 - *Space Opera*
* 1991 - *Concerts à Moscou*
* 1996 - *Space In Trance*
* 2002 - *Symphonic Space Dream*
* 2008 - *Back To The Future*
* 2010 - *From Earth To Mars*

### სინგლები
* „Magic Fly“ (სექტემბერი 1977 / Pye International) ბრიტ #2, ირ #3, ნიდ #20
*"Tango in space“ (1977)
*"Running in the city“ (1978)
*"Prison“ (1978)
*"Just Blue“ (1979)
*"Save Your Love For Me“ (1979) აშშ კლუბური სიმღერები #73
*"On the air“ (1980)
*"Tender force“ (1980)

## რესურსები ინტერნეტში 
* ჯგუფის ოფიციალური საიტი 
* დისკოგრაფია 

## სქოლიო
კატეგორია:ფრანგული ელექტრონული ჯგუფები
კატეგორია:1977 წელს ჩამოყალიბებული ჯგუფები
პარიზის აუზი

**პარიზის აუზი** (), **ჩრდილოეთ საფრანგეთის დაბლობი** — გორაკ-ბორცვიანი ვაკე საფრანგეთის ჩრდილოეთ ნაწილში, მოიცავს ქვეყნის უდიდეს ნაწილს. ზღვის დონიდან მდებარეობს 100—150 მ. სიმაღლეზე.

პარიზის აუზის ცენტრში მდებარეობს ქალაქი პარიზი, საიდანაც ვაკე თანდათან მაღლდება არდენებისკენ, ვოგეზებისკენ, ცენტრალური მასივისა და არმორიკის მასივისკენ.

პარიზის აუზში მიედინება მრავალი წყალუხვი მდინარე, მათ შორისაა მდინარე სენის აუზი. პარიზის ვაკეზე ზომიერი ზღვის კლიმატის ტიპია გავრცელებულ, ივლისის საშუალო ტემპერატურაა — 18°C, იანვრისა — 3°C, წლის მანძილზე მოდის 500—700 მმ ნალექი.

## ლიტერატურა
*Anon. Carte Géologique de la France à l'Échelle du Millionièmeб ISBN 2-7159-2158-6
*Dercourt, J. Géologie et Géodynamique de la Franceб 3rd. edn. (2002) ISBN 2-10-006459-2

კატეგორია:საფრანგეთის ვაკეები
ცენტრალური მასივი

**ცენტრალური მასივი** () — მთათა სისტემა საფრანგეთში, რომელიც ქვეყნის ტერიტორიის ერთ მეოთხედს იკავებს, ვრცელდება საფრანგეთის ცენტრალურ ნაწილში. უმაღლესი წერტილია პიუი-დე-სანსი — 1885 მეტრი ზღვის დონიდან. იგი ევროპის ჰერცინული მთათა სისტემებისაგან გამოირჩევა სიმაღლით და რთული გეოლოგიური აგებულებით. ეს მხარე ქვეყნის ერთ-ერთი მნიშვნელოვანი ტურისტული რეგიონია. სწორედ აქედან იღებს სათავეს საფრანგეთის უგრძესი მდინარე ლუარა. ალპებისა და იურის მთებისაგან მას გამოჰყობს მდინარეების რონისა და სენის ხეობები.

## იხილეთ აგრეთვე 
* საფრანგეთის გეოგრაფია

## რესურსები ინტერნეტში 
კატეგორია:ცენტრალური მასივი
კატეგორია:საფრანგეთის ვულკანები
კატეგორია:ფიზიოგრაფიული პროვინციები
ერა (მუსიკალური პროექტი)

**ერა** - ფრანგული მუსიკალური პროექტი, ყველაზე მეტად ცნობილი სინგლით **Ameno** (1997). პროექტს გაყიდული აქვს 13 მილიონზე მეტი დისკი.

ჯგუფის მუსიკას ახასიათებს გრეგორიანული გალობების და პოპულარული ნიუ-ეიჯის ელემენტების შეხამება. სტილისტურად ის ახლოს დგას პროექტებთან ენიგმა, Gregorian და Deep Forest. ერას სიმღერების ტექსტები დაწერილია ფსევდო-ლათინურ და ინგლისურ ენებზე. მათი ნაწილი ეფუძნებდა XIII საუკუნის ფრანგული ქრისტიანული სექტის, კათარების რწმენებს.

ჯგუფის საკონცერტო წარმოდგენები და მუსიკალური კლიპები შეიცავს ხალხური სამოსების და იარაღის ელემენტებს.

## დისკოგრაფია 
* *Era*, 1996 (5 მილიონი გაყიდული დისკი)
* *Era 2*, 2000 (3.5 მილიონი გაყიდული დისკი)
* *The Mass*, 2003

კატეგორია:ფრანგული ელექტრონული ჯგუფები
არდენი (მრავალმნიშვნელოვანი)

სიტყვა **არდენი** შეიძლება აღნიშნავდეს:

* არდენი — ტვირთმზიდავი ცხენის ჯიში.
* არდენი — მთის მასივი საფრანგეთში
* არდენი — დეპარტამენტი საფრანგეთში

;იხილეთ აგრეთვე
* არდენის ოპერაცია — პირველი მსოფლიო ომის დროს წარმოებული კამპანია.
* არდენის ოპერაცია — მეორე მსოფლიო ომის დროს წარმოებული კამპანია. 
* შამპან-არდენი — რეგიონი საფრანგეთში
ლანსი (საფეხბურთო კლუბი)

**საფეხბურთო კლუბი ლანსი** () — საფრანგეთის საფეხბურთო კლუბი ქალაქ ლანსიდან, დაარსდა 1906 წელს. კლუბს ერთხელ, 1998 წელს აქვს მოგებული საფრანგეთის უმაღლესი საფეხბურთო დივიზიონი Ligue 1. სამჯერ არის გასული საფრანგეთის თასის ფინალში.

## ჯილდოები 
* საფრანგეთის ჩემპიონი: 1998
* საფრანგეთის თასის ფინალისტი: 1948, 1975, 1998
* ლიგის თასის მფლობელი (1) : 1994, 1999
* ინტერტოტოს თასის გამარჯვებული: 2005, 2007

## რესურსები ინტერნეტში 
*  ოფიციალური საიტი.

კატეგორია:საფრანგეთის საფეხბურთო კლუბები
საფრანგეთის ეროვნული ემბლემა

**საფრანგეთის ემბლემა** — ამჟამინდელი გერბი არის ქვეყნის სიმბოლო 1953 წლიდან, თუმცა მას არ აქვს რაიმე იურიდიული სტატუსი, როგორც ოფიციალურ გერბს. იგი თავდაპირველად გამოჩნდა ფრანგულ პასპორტზე, შემდეგ კი, 1912 წელს, საფრანგეთის საგარეო საქმეთა მინისტრმა დაიწყო მისი გამოყენება, როგორც სიმბოლოსი, დიპლომატიურ და საკონსულოს მისიებისთვის.

## ისტორია
## სქოლიო
კატეგორია:სახელმწიფო გერბები
კატეგორია:საფრანგეთის ეროვნული სიმბოლოები
კატეგორია:საფრანგეთის გერბები
კატეგორია:გერბები ანბანის მიხედვით
პიერ გასკანი

**პიერ გასკანი** (; დ. 13 მარტი, 1916 — გ. 20 თებერვალი, 1997) — ფრანგი ნოველისტი, დრამატურგი, ჟურნალისტი.

## ბიოგრაფია 
პიერ გასკანი (პიერ ფურნიე) დაიბადა 1916 წლის 13 მარტს ქალაქ პარიზში, საფრანგეთი. ომამდე ბევრი სხვადასხვა ხელობა გამოიცვალა. ომის დროს ტყვედ ჩავარდა და კონცენტრაციულ ბანაკში დიდხანს იტანჯა, რაც შემდეგ თავის ნაწარმოებებში აღწერა.

პირველი ნაწარმოები გამოსცა 1949 წელს. ეს იყო ნოველათა კრებული „ავეჯი“. მოთხრობამ „კვდრების ხანა“ 1953 წელს გონკურის პრემია მიიღო. სხვა მოთხრობებიდან აღსანიშნავია „მხეცები“, „ქალები“, „მზიური ქვეყნები“.

რომანებიდან აღსანიშნავია „მარცვალი“, „ქუჩის ბალახი“, „ცოცხალი ქვიშა“.

გასკანის რეპორტაჟები „ღია ჩინეთი“, „მოგზაურობა ცოცხლეთან“ საინტერესოდ, ლაღად არის დაწერილი და რთულ თანამედროვე პრობლემებს ეხება.

პიერ გასკანი გარდაიცვალა 1997 წლის 20 თებერვალს, ლონ-ლე-სონეში, საფრანგეთში.

## ლიტერატურა 
* ფრანგული ნოველა, ტომი 2; „საბჭოთა საქართველო“, თბილისი, 1976; გვ. 557

## სქოლიო
კატეგორია:გონკურის პრემიის ლაურეატები
კატეგორია:ფრანგი დრამატურგები
კატეგორია:ფრანგი რომანისტები
კატეგორია:ფრანგი ჟურნალისტები
კატეგორია:დაბადებული 1916
კატეგორია:გარდაცვლილი 1997
კატეგორია:პარიზელი მწერლები
კატეგორია:ფრანგი ლიტერატურის კრიტიკოსები
კატეგორია:XX საუკუნის ფრანგი ჟურნალისტები
კატეგორია:XX საუკუნის ფრანგი ესეისტები
კატეგორია:ფრანგი მამაკაცი სცენარისტები
კატეგორია:ფრანგი სცენარისტები
კატეგორია:ფრანგი მამაკაცი ესეისტები
კატეგორია:მწერლები ანბანის მიხედვით
იულიან ტუვიმი

**იულიან ტუვიმი** (; დ. 13 სექტემბერი, 1894, ლოძი, პოლონეთი – გ. 27 დეკემბერი, 1953, ზაკოპანე, პოლონეთი), პოლონელი პოეტი, პოლონეთის სრ-ის სახელმწიფო პრემიის ლაურეატი (1951). 1916-18 წლებში სწავლობდა ვარშავის უნივერსიტეტი იურიდიულ და ფილოსოფიურ ფაკულტეტებზე. ნაწარმოებებს აქვეყნებდა 1913 წლიდან. იყო ერთ-ერთი დამაარსებელი პოეტურ ჯგუფ "სკამადრის", რომელიც იცავდა "ყოველდღიურობის პოეზიას" და ილაშქრებდა "ახალგაზრდა პოლონეთის" ტრადიციების წინააღმდეგ. თავდაპირველად ტუვიმმა განიცადა ფრანგი სიმბოლისტებისა და უოლტ უიტმენის გავლენა. ეკუთვნის ლექსთა კრებულები "ვდარაჯობ ღმერთს" (1918), "ბოშური ბიბლია..." (1933), "მოგიზგიზე არსი" (1936) და სხვა. ტუვიმმა პოეზიაში შემოიყვანა ლირიკული გმირი – თანამედროვე ქალაქის მკვიდრი, დანერგა სასაუბრო მეტყველება, რითაც დემოკრატიული ხასიათი შესძინა თავის ლექსებს. მეორე მსოფლიო ომის დროს (1939-1945) ანტიფაშისტურ მოღვაწეობას ეწეოდა ემიგრაციაში. 1946 წელს დაბრუნდა სამშობლოში. განახლებულ პოლონეთს მიუძღვნა ლირიკული ეპიკური პოემა "პოლონეთის ყვავილები" (1949, დაუმთავრებელი გამოცემა). ტუვიმმა თარგმნა ვეფხისტყაოსნის პროლოგი ორი რედაქციით ("Nova Kultura", 1952, N45).

## ლიტერატურა
## სქოლიო
კატეგორია:პოლონელი მწერლები
კატეგორია:პოლონელი პოეტები
კატეგორია:დაბადებული 1894
კატეგორია:გარდაცვლილი 1953
კატეგორია:მწერლები ანბანის მიხედვით
კაცი კაცისთვის მგელია

**კაცი კაცისთვის მგელია** — 1923 წლის ქართული ფილმი, გადაღებული რეჟისორ ივანე პერესტიანის მიერ. ფილმი არ შენახულა.

## სიუჟეტი
უცხოეთის დაზვერვა საბჭოთა კავშირის ტერიტორიაზე ჯაშუშური ორგანიზაციის ჩამოყალიბებას ცდილობს. მათ საქმიანობას უშიშროების ორგანოები გამოავლენენ და მტერს უვნებელყოფენ.

## როლებში
*ივანე პერესტიანი (კარტერი – პოლიციის აგენტი)
*ვ. ჯამგაროვა (ბარონესა ფუქსი)
*ტატიანა მაქსიმოვა (ტატიანა ალექსევნა)
*ვლადიმერ მაქსიმოვი (კრაევი – მფრინავი)

## რესურსები ინტერნეტში
კატეგორია:1923 წლის ქართული ფილმები
კატეგორია:სსრკ-ის მუნჯი ფილმები
კატეგორია:შავ-თეთრი ფილმები
კატეგორია:ივანე პერესტიანის ფილმები
არდენის დეპარტამენტი

**არდენი** — დეპარტამენტი საფრანგეთის აღმოსავლეთ ნაწილში, შამპან-არდენში. 

## ისტორია 
არდენი არის იმ 83 დეპარტამენტიდან ერთ-ერთი, რომლებიც შეიქმნა საფრანგეთის რევოლუციის დროს 1790 წლის 4 მარტს. ამ ტერიტორიაზე პირველ და მეორე მსოფლიო ომში მნიშვნელოვანი ბრძოლები იმართებოდა, მათგან აღსანიშნავია 1914 წლის არდენის ოპერაცია.

## გეოგრაფია 
არდენის ფართობია 5229 კმ². 1999 წლის მონაცემებით დეპარტამენტის მოსახლეობა 290,130 ადამიანს შეადგენს და მას 75-ე ადგილი უკავია, დეპარტამენტში მცხოვრებთა საშუალო სიმჭიდროვე კმ²-ზე შეადგენს 55 ადამიანს. 

აქ ყველაზე გავრცელებული ენაა ფრანგული. არდენის მმართველია ბენუა იური.

## რესურსები ინტერნეტში 
*  Prefecture website 
*  Conseil général website

კატეგორია:საფრანგეთის დეპარტამენტები
ობის დეპარტამენტი

**ობი** — დეპარტამენტი საფრანგეთის აღმოსავლეთ ნაწილში, შამპან-არდენში. 

## ისტორია 
ობი არის იმ 83 დეპარტამენტიდან ერთ-ერთი, რომლებიც შეიქმნა საფრანგეთის რევოლუციის დროს 1790 წლის 4 მარტს. 

## გეოგრაფია 
ობის ფართობია 6004 კმ². 1999 წლის მონაცემებით დეპარტამენტის მოსახლეობა 292,131 ადამიანს შეადგენს და მას 74-ე ადგილი უკავია, დეპარტამენტში მცხოვრებთა საშუალო სიმჭიდროვე კმ²-ზე შეადგენს 49 ადამიანს. 

აქ ყველაზე გავრცელებული ენაა ფრანგული. ობის მმართველია ფილიპ ადნო.

## რესურსები ინტერნეტში 
*  Prefecture website
*  General Council website 

კატეგორია:საფრანგეთის დეპარტამენტები
მამის მკვლელი

***მამის მკვლელი*** — 1923 წლის ქართული ფილმი, გადაღებული რეჟისორ ამო ბეკ-ნაზაროვის მიერ, ალექსანდრე ყაზბეგის ამავე სახელწოდების რომანის მიხედვით.

## სიუჟეტი
ნუნუს და იაგოს ერთმანეთი უყვართ, მაგრამ ცოლიანი ჩაფარი გირგოლა ქალის ხელში ჩაგდებას ცდილობს. გირგოლა იაგოს დააბეზღებს, უმიზეზოდ დააჭერინებს, ნუნუს იძულებით მიათხოვებს თავის გონებაჩლუნგ ძმას, ქალს დაიმარტოხელებს და გააუპატიურებს. ნუნუ მდინარეში გადავარდება, მაგრამ იაგოს მეგობრები გადაარჩენენ, ციხიდან გაქცეულ იაგოს და მის მეგობრებს გირგოლა დუქანში მიუხტება და ჩაფრებს ჩაახოცინებს. ის ნუნუს მოხუც მამასაც მოკლავს და დანაშაულს ქალს გადააბრალებს. ნუნუს სამარცხვინო ბოძზე გააკრავენ, შემდეგ კი გადაასახლებენ, გატანჯული ქალი კატორღაში დაიღუპება.

## როლებში
*ვასილ არაბიძე — ონისე
*ბეჟანოვა — მარია 
*ნატო ვაჩნაძე — ნუნუ 
*ვანო სარაჯიშვილი — იაგო
*კოტე ანდრონიკაშვილი — კობა 
*აკაკი ვასაძე — გირგოლა
*ნიკო გვარაძე — ნინია 
*ზაქარია ბერიშვილი — გლახო 
*ჩუტა ერისთავი-ჟღენტი — ნუნუს დედა
*პავლე ესიკოვსკი — კაზაკი
*ვალერიან გუნია — ნიკალა

## გადაღება
ამო ბეკ-ნაზაროვმა თავად დაწერა სცენარი და მოთხრობის შინაარსს დაამატა რამდენიმე ეპიზოდი, რომლებშიც ხაზი გაუსვა რუსეთის იმპერიაში ხალხთა ჩაგვრას.

## იხილეთ აგრეთვე
*მამის მკვლელი (რომანი) - ალექსანდრე ყაზბეგის რომანი.

## ლიტერატურა
**ირაკლი მახარაძე*, „დიადი მუნჯი“ — ბაკურ სულაკაურის გამომცემლობა, თბილისი, 2014 ISBN 978-9941-23-104-9

კატეგორია:სსრკ-ის მუნჯი ფილმები
კატეგორია:1923 წლის ქართული ფილმები
კატეგორია:ამო ბეკ-ნაზაროვის ფილმები
კატეგორია:შავ-თეთრი ფილმები
კატეგორია:ალექსანდრე ყაზბეგის რომანებზე დაფუძნებული ფილმები
სამხრეთი კორსიკა

**სამხრეთი კორსიკა** — საფრანგეთის დეპარტამენტი ხმელთაშუა ზღვაში, კუნძულ კორსიკის სამხრეთ-დასავლეთ ნაწილში.  

## გეოგრაფია
სამხრეთი კორსიკას ფართობია 4014 კმ². 1999 წლის მონაცემებით დეპარტამენტის მოსახლეობა 118,593 ადამიანს შეადგენს და მას 99-ე ადგილი უკავია, დეპარტამენტში მცხოვრებთა საშუალო სიმჭიდროვე კმ²-ზე შეადგენს 30 ადამიანს. 

აქ ყველაზე გავრცელებული ენაა ფრანგული. სამხრეთი კორსიკას მმართველია ჟან-ჟაკ პანუნზი.

## რესურსები ინტერნეტში 
*  General Council website 

კატეგორია:საფრანგეთის დეპარტამენტები
იურის დეპარტამენტი

**იურის დეპარტამენტი** — დეპარტამენტი საფრანგეთის აღმოსავლეთ ნაწილში, ფრანშ-კონტეში. 

## ისტორია 
იურა არის იმ 83 დეპარტამენტიდან ერთ-ერთი, რომლებიც შეიქმნა საფრანგეთის რევოლუციის დროს 1790 წლის 4 მარტს. 

## გეოგრაფია 
იურის დეპარტამენტის ფართობია 4999 კმ². 1999 წლის მონაცემებით დეპარტამენტის მოსახლეობა 250,857 ადამიანს შეადგენს და მას 79-ე ადგილი უკავია, დეპარტამენტში მცხოვრებთა საშუალო სიმჭიდროვე კმ²-ზე შეადგენს 50 ადამიანს. 

აქ ყველაზე გავრცელებული ენაა ფრანგული. იურას მმართველია ჟან რაკინი.

## რესურსები ინტერნეტში 
*  Prefecture website 
*  General council website 
*  Tourism website 
*  Tourism Information

კატეგორია:საფრანგეთის დეპარტამენტები
პოლ ვიალარი

**პოლ ვიალარი** (; დ. 18 სექტემბერი, 1898 - გ. 8 იანვარი, 1996) — ფრანგი მწერალი, დრამატურგი.

## ბიოგრაფია
დაიბადა 1898 წლის 18 სექტემბერს სენ-დენში. ლიტერატურას ხელი მოჰკიდა პირველი მსოფლიო ომის შემდეგ: გამოაქვეყნა ლექსების კრებული და პიესები *"პირველი სიყვარული"* და *"ადამიანები"*.

1939 წელს გამოსცა რომანი *"ზღვის ვარდი"*, რომელმაც ფემინას ლიტერატურული პრემია დაიმსახურა. 1943 წელს დიდი წარმატება ხვდა წილად რომანს *"დიდი მარეკი"*; ამ რომანში ავტორმა ბუნებისა და ცხოველთა სამყაროს შესანიშნავ სურათებთან ერთად ფრანგული საზოგადოების ევოლუცია გვიჩვენა. თვითონ კარგი მონადირე შემდგომ რომანებში: *"მონადირე"*, *"გარეულ ცხოველთა რომანი"* პირად განცდებსა და გამოცდილებას გვიხატავს. ათტომიან ციკლში *"ნადირობა ადამიანებზე"* ის ადამიანთა და ცხოველთა ბედის იდენტიფიკაციას ახდენს და თავის სოციოლოგიურ მრწამსს აყალიბებს. იგივე იდეაა გატარებული რვატომიან რომანში *"სიკვდილი არის დასაწყისი"*. ვიალარის კალამს ეკუთვნის აგრეთვე *"XX საუკუნის ფრანგული დასაწყისი"*. ბოლო პერიოდში ვიალარი პატარა რომანებს წერდა, როგორიცაა *"მელიფტე ბიჭი"*, *"სამყაროს სიჭაბუკე"* და სხვა.

## ლიტერატურა
* ფრანგული ნოველა, ტომი 2; "საბჭოთა საქართველო", თბილისი, 1976; გვ. 551-552

## სქოლიო
კატეგორია:დაბადებული 1898
კატეგორია:გარდაცვლილი 1996
კატეგორია:ფრანგი მწერლები
კატეგორია:ფრანგი დრამატურგები
კატეგორია:XX საუკუნის ფრანგი პოეტები
კატეგორია:XX საუკუნის ფრანგი დრამატურგები
კატეგორია:XX საუკუნის ფრანგი რომანისტები
კატეგორია:ფრანგი საბავშვო მწერლები
კატეგორია:XX საუკუნის ფრანგი მამაკაცი მწერლები
კატეგორია:მწერლები ანბანის მიხედვით
ერის დეპარტამენტი

**ერი** — დეპარტამენტი საფრანგეთის აღმოსავლეთ ნაწილში, ზემო ნორმანდიაში. 

## ისტორია 
ერი არის იმ 83 დეპარტამენტიდან ერთ-ერთი, რომლებიც შეიქმნა საფრანგეთის რევოლუციის დროს 1790 წლის 4 მარტს. 

## გეოგრაფია 
ერის ფართობია 6040 კმ². 1999 წლის მონაცემებით დეპარტამენტის მოსახლეობა 541,054 ადამიანს შეადგენს და მას 44-ე ადგილი უკავია, დეპარტამენტში მცხოვრებთა საშუალო სიმჭიდროვე კმ²-ზე შეადგენს 90 ადამიანს. 

აქ ყველაზე გავრცელებული ენაა ფრანგული. ერის მმართველია ჟან-ლუი დესტანი.

## რესურსები ინტერნეტში 
*  General Council website 
*  Prefecture website
*  Village Arnières sur Iton  website  

კატეგორია:საფრანგეთის დეპარტამენტები
კოტ-დ’ორი

**კოტ-დ’ორი** — დეპარტამენტი საფრანგეთის ცენტრალურ ნაწილში, ბურგუნდიაში. 

## ისტორია 
იგი არის იმ 83 დეპარტამენტიდან ერთ-ერთი, რომლებიც შეიქმნა საფრანგეთის რევოლუციის დროს 1790 წლის 4 მარტს. 

## გეოგრაფია 
კოტ-დ’ორის ფართობია 8763 კმ². 1999 წლის მონაცემებით დეპარტამენტის მოსახლეობა 506,755 ადამიანს შეადგენს და მას 49-ე ადგილი უკავია, დეპარტამენტში მცხოვრებთა საშუალო სიმჭიდროვე კმ²-ზე შეადგენს 58 ადამიანს. 

აქ ყველაზე გავრცელებული ენაა ფრანგული.  კოტ-დ’ორის მმართველია ფრანსუა სოვადე.

## რესურსები ინტერნეტში 
*  Prefecture website 
*  Council website  

კატეგორია:საფრანგეთის დეპარტამენტები
ო-დე-სენა

**ო-დე-სენა** — დეპარტამენტი საფრანგეთის ჩრდილოეთ ნაწილში, ილ-დე-ფრანსში. 

## ისტორია 
ო-დე-სენა არის იმ 83 დეპარტამენტიდან ერთ-ერთი, რომლებიც შეიქმნა საფრანგეთის რევოლუციის დროს 1790 წლის 4 მარტს. 

## გეოგრაფია 
ო-დე-სენა ფართობია 176 კმ². 2006 წლის მონაცემებით დეპარტამენტის მოსახლეობა 1,536,100 ადამიანს შეადგენს და მას 5-ე ადგილი უკავია, დეპარტამენტში მცხოვრებთა საშუალო სიმჭიდროვე კმ²-ზე შეადგენს 8,705 ადამიანს. 

აქ ყველაზე გავრცელებული ენაა ფრანგული. ო-დე-სენა მმართველია პატრიკ დევეჟანი.

300px|180px

დეპარტამენტი იყოფა 3 ოლქად, 45 კანტონად და 36 კომნად.

## რესურსები ინტერნეტში 
*  Website of the General council 
*  Prefecture website 

კატეგორია:საფრანგეთის დეპარტამენტები
საფრანგეთის გვიანის გეოგრაფია

right|Карта Французской Гвианы
**საფრანგეთის გვიანა** — საფრანგეთის უდიდესი ზღვისგადაღმა დეპარტამნეტი, მდებარეობს სამხრეთ ამერიკის ჩრდილო-აღმოსავლეთ ნაწილში. დასავლეთიდან ესაზღვრება სურინამი, სამხრეთიდან და აღმოსავლეთიდან ბრაზილია, ჩრდილოეთით და ჩრდილო-აღმოსავლეთიდან ესაზღვრება ატლანტის ოკეანე. 

ფართობი 86 504 კმ².

სახმელეთო საზღვრის სიგრძეა 1183 კმ, აქედან: ბრაზილიასთან — 673 კმ, სურინამთან — 510 კმ (სადავო).

საზღვაო საზღვრის სიგრძეა 378 კმ.

უმაღლესი მწვერვალი: ბელვიუ დე ლინინი 851 მ.

ადმინისტრაციული ცენტრი — ქალაქი კაიენა.

## რესურსები ინტერნეტში
* გვიანის გეოგრაფია 


კატეგორია:საფრანგეთის გეოგრაფია
შაილერ კოლფაქსი

**შაილერ კოლფაქსი** ( დ. 23 მარტი, 1823 — გ. 13 იანვარი, 1885) — ამერიკელი პოლიტიკოსი, აშშ-ის მე-17 ვიცე-პრეზიდენტი 1869-1873 წლებში.

## რესურსები ინტერნეტში
კატეგორია:აშშ-ის ვიცე-პრეზიდენტები
კატეგორია:აშშ-ის წარმომადგენელთა პალატის წევრები
კატეგორია:დაბადებული  23 მარტი
კატეგორია:დაბადებული 1823
კატეგორია:გარდაცვლილი 13 იანვარი
კატეგორია:გარდაცვლილი 1885
კატეგორია:ნიუ-იორკში დაბადებულები
სენა და მარნა

**სენა და მარნა** () — დეპარტამენტი საფრანგეთის ჩრდილოეთ ნაწილში, ილ-დე-ფრანსში. 

დეპარტამენტში ყველაზე გავრცელებული ენაა ფრანგული. სენა და მარნას მმართველია ვინსენტ ებლი.

## გეოგრაფია 
სენა და მარნას ფართობია 5,915 კმ². 2007 წლის მონაცემებით დეპარტამენტის მოსახლეობა 1,289,524 ადამიანს შეადგენს, რითაც საფრანგეთის დეპარტამენტთა შორის მე-11 ადგილი უკავია. დეპარტამენტში მცხოვრებთა საშუალო სიმჭიდროვე კმ²-ზე შეადგენს 218 ადამიანს.

## ისტორია 
სენა და მარნა არის იმ 83 დეპარტამენტიდან ერთ-ერთი, რომლებიც შეიქმნა საფრანგეთის რევოლუციის დროს 1790 წლის 4 მარტს. 

## რესურსები ინტერნეტში 
*  Prefecture website
*  General Council website 

კატეგორია:საფრანგეთის დეპარტამენტები
არმან ლანუ

**არმან ლანუ** (; დ. 24 ოქტომბერი, 1913 — გ. 23 მარტი, 1983) — ფრანგი–რომანისტი, პოეტი და კრიტიკოსი.

## ბიოგრაფია 
არმან ლანუ დაიბადა 1913 წლის 24 ოქტომბერს ქალაქ პარიზში საფრანგეთი. ლიტერატურული მოღვაწეობა დეტექტიური რომანებით დაიწყო. შემდეგ სიურრეალისტების გავლენით ლექსების წერას მიჰყო ხელი. 1953 წელს გამოქვეყნებულ ლექსების კრებულს *"დამტარებელი"* დიდი წარმატება ხვდა წილად და აპოლინერის პრემია დიამსახურა.

1948 წლიდან დაწერილი რომანები რეალისტურ ტენდეციებს ამჟღავნებს. რომანმა *"გიჟების კიდობანი"* "პოპულისტების" ლიტერატურული პრემია აიღო. შემდგომი რომანებიდან საინტერესოა *"ნაზი ასაკი"*, *"ხვლიკები კედლის საათში"*. 1956 წელს ლანუს რომანმა *"მაიორი ვატრენი"* "ინტერნალიეს" ლიტერატურული პრემია მიიღო. ხოლო რომანმა *"როცა ზღვის უკუქცევაა"* 1963 წელს გონკურის პრემია დაიმსახურა. საინტერესოა აგრეთვე რომანი *"შეხვედრა ბრიუგში"*.

ლანუ ავტორია დიდი გამოკვლევებისა: *"გამარჯობა, ბატონო ზოლა"* და *"პარიზის ფიზიოლოგია გულის სახით"*.

არმან ლანუ გარდაიცვალა 1983 წლის 23 მაისს, ქალაქ შან-სირ-მარნში, საფრანგეთი.

## ნამუშევრები 
* *Die ermordete Kanadierin* (1943)
* *Das Narrenschiff* (1947)
* *Morgenunterricht* (1949)
* *Bonjour, Monsieur Zola* (1954)
* *Der Tote von Volmerange* (1956)
* *Paris 1925* (1957)
* *Das Rendezvousvon Brügge* (1958)
* *Wenn das Meer zurückweicht* (1963)
* *Maupassant der Bel-Ami* (1967)
* *Der abgschnittene Kopf* (1972)
* *Der Bienenhirt* (1974)

## ლიტერატურა 
* ფრანგული ნოველა ორ ტომად – ტომი II; "საბჭოთა საქართველო", 1976; გვ: 550.

## სქოლიო
კატეგორია:დაბადებული 1913
კატეგორია:გარდაცვლილი 1983
კატეგორია:ფრანგი პოეტები
კატეგორია:გონკურის პრემიის ლაურეატები
კატეგორია:XX საუკუნის ფრანგი მამაკაცი მწერლები
კატეგორია:ფრანგი კრიმინალური ჟანრის მწერლები
კატეგორია:XX საუკუნის ფრანგი რომანისტები
კატეგორია:მწერლები ანბანის მიხედვით
ერვე ბაზენი

**ერვე ბაზენი** (; დ. 17 აპრილი, 1911 — გ. 17 თებერვალი, 1996) — ფრანგი ნოველისტი, პოეტი.

## ბიოგრაფია 
ერვე ბაზანი დაიბადა 1911 წლის 17 აპრილს საფრანგეთის ქალაქ ანჟერში. ფილოლოგიური განათლება მიიღო შემდეგ ლექსების რამდენიმე კრებული გამოაქვეყნა, რომელთაც წარმატება არ გქონიათ, მაგრამ 1947 წელს გამოცემულმა ლექსთა კრებულმა „დღემ“ აპოლინერის ლიტერატურული პრემია დაიმსახურა. 1948 წელს გამოვიდა მისი რომანი „რეზოს ოჯახი“, რომელმაც მკითველთა დიდი მოწონება დაიმსახურა. რომანი ავტობიოგრაფიულ ხასიათს ატარებს და საკუთარი ოჯახის კრიტიკა ბურჟუაზიული ოჯახის კრიტიკად იქცევა. შემდეგ ბაზენი ისევ პოეზიას დაუბრუნდა და გამოსცა ლექსების კრებული „განწყობილებანი“. მის უკანასკნელ რომანთაგან აღსანიშნავია: „პატარა კვიცის სიკვდილი“, „აღდეგ და ვიდოდე“, „ვაჟიშვილის გულისთვის“ და სხვა.

ბაზენი ავტორია ნოველათა რამდენიმე კრებულისა: „ქორწინებათა ვიურო“, „ქუდი მოიხადეთ“ და სხვა. იგი გონკურის აკადემიის წევრი იყო. ლიტერატურული შემოქმედებისათვის მას მონაკოს დიდი ლიტერატურული პრემია მიენიჭა.

ერვე ბაზანი გარდაიცვალა 1996 წლის 17 თებერვალს, საფრანგეთის ქალაქ ანჟერში.

## ლიტერატურა 
* ფრანგული ნოველა ორ ტომად – ტომი II; „საბჭოთა საქართველო“, გვ., 551, 1976 წ.

## სქოლიო
კატეგორია:დაბადებული 1911
კატეგორია:გარდაცვლილი 1996
კატეგორია:ფრანგი პოეტები
კატეგორია:ფრანგი რომანისტები
კატეგორია:მწერლები ანბანის მიხედვით
ვალ-დე-მარნი

**ვალ-დე-მარნი** — დეპარტამენტი საფრანგეთის ჩრდილოეთ ნაწილში, ილ-დე-ფრანსში. 

## ისტორია 
ვალ-დე-მარნი არის იმ 83 დეპარტამენტიდან ერთ-ერთი, რომლებიც შეიქმნა საფრანგეთის რევოლუციის დროს 1790 წლის 4 მარტს. 

## გეოგრაფია 
ვალ-დე-მარნის ფართობია 245 კმ². 2006 წლის მონაცემებით დეპარტამენტის მოსახლეობა 1,298,340 ადამიანს შეადგენს და მას 10-ე ადგილი უკავია, დეპარტამენტში მცხოვრებთა საშუალო სიმჭიდროვე კმ²-ზე შეადგენს 5,278 ადამიანს. 

აქ ყველაზე გავრცელებული ენაა ფრანგული. ვალ-დე-მარნის მმართველია კრისტიან ფაბიერი.

300px|

დეპარტამენტი იყოფა 3 ოლქად, 49 კანტონად და 47 კომნად.

## რესურსები ინტერნეტში 
*  Prefecture
*  General Council 
*  Citizen Blog 

კატეგორია:საფრანგეთის დეპარტამენტები
ოდის დეპარტამენტი

**ოდი** — დეპარტამენტი საფრანგეთის სამხრეთ ნაწილში, ლანგედოკ-რუსილონში. 

## ისტორია 
ოდი არის იმ 83 დეპარტამენტიდან ერთ-ერთი, რომლებიც შეიქმნა საფრანგეთის რევოლუციის დროს 1790 წლის 4 მარტს. 

## გეოგრაფია 
ოდის ფართობია 6139 კმ². 1999 წლის მონაცემებით დეპარტამენტის მოსახლეობა 309,770 ადამიანს შეადგენს და მას 71-ე ადგილი უკავია, დეპარტამენტში მცხოვრებთა საშუალო სიმჭიდროვე კმ²-ზე შეადგენს 50 ადამიანს. 

აქ ყველაზე გავრცელებული ენაა ფრანგული. ოდის მმართველია მარსელ რენო.

## რესურსები ინტერნეტში 
*  General council website  
*  Prefecture website 

კატეგორია:საფრანგეთის დეპარტამენტები
ეროს დეპარტამენტი

**ეროს დეპარტამენტი** — დეპარტამენტი საფრანგეთის სამხრეთ ნაწილში, ლანგედოკ-რუსილონში. 

## ისტორია 
ერო არის იმ 83 დეპარტამენტიდან ერთ-ერთი, რომლებიც შეიქმნა საფრანგეთის რევოლუციის დროს 1790 წლის 4 მარტს. 

## გეოგრაფია 
ეროს ფართობია 6101 კმ². 1999 წლის მონაცემებით დეპარტამენტის მოსახლეობა 896,441 ადამიანს შეადგენს და მას 22-ე ადგილი უკავია, დეპარტამენტში მცხოვრებთა საშუალო სიმჭიდროვე კმ²-ზე შეადგენს 147 ადამიანს. 

აქ ყველაზე გავრცელებული ენაა ფრანგული. ეროს მმართველია ანდრე ვეზინე.

## რესურსები ინტერნეტში 
*  Prefecture website
*  Conseil Général website
*  The Hérault Tourist Board
*  Canal du Midi 
*  Official tourist office website for Béziers 

კატეგორია:საფრანგეთის დეპარტამენტები